ROMANIA

JUDEŢUL MUREŞ Vizat,

COMUNA ACĂȚARI Secretar

PRIMAR Jozsa Ferenc

**P R O I E C T D E H O T Ă R Â R E**

**privind** **acordarea unui mandat special Asociației de Dezvoltare Intercomunitară „ AQUA INVEST MUREŞ” în vederea exercitării atribuțiilor de** **autoritate publică tutelară a societății Compania Aquaserv S.A Tg. Mureș**

Consiliul Local al comunei Acățari, jud. Mureș, întrunit în şedinţă ordinară de lucru, la data de 26.06.2025.

Văzând : Referatul de aprobare nr.4621 din 20.06.2025 , Primarului comunei Acățari și Raportul de specialitate, nr.4628 din 20.06.2025 , precum și avizele comisiilor de specialitate.

În conformitate cu prevederile OUG. nr 109/2011 privind guvernanţa corporativã a înteprinderilor publice, cu modificările și completările ulterioare, respectiv HG nr.639/2023, Legii nr.111/2016, pentru aprobarea OUG. nr 109/2011, Legii nr.187/2023 pentru modificarea și completarea OUG. nr 109/2011, precum și ale Legii nr. 51/2006 privind serviciile de utilități publice, republicată, cu modificările și completările ulterioare;

În baza art.129 alin.(1),(2) lit.d), alin.(7) lit.n), art.132, art.139 alin.(1) și art. 196 alin (1) lit.a) din OUG nr. 57/2019 privind Codul Administrativ, cu modificările și completările ulterioare ;

Având în vedere dispoziţiile art.13 lit „a”, art.15 alin. (3) lit. „c” şi art.19 alin.(1) și alin.(24) din Actul constitutiv al COMPANIEI AQUASERV” S.A ,

În temeiul prevederilor art.16, alin.(4) coroborat cu cele ale art.17, alin.(2) , lit. „a” Operatorul, pct.4, lit.„a” și art.20 alin.(4) din Statutul Asociaţiei de Dezvoltare Intercomunitară ” AQUA INVEST MUREŞ ”, ale prevederiilor OUG. nr 109/2011 privind guvernanţa corporativã a înteprinderilor publice și HG nr.639/2023.

Propune **:**

**Art.1** Se acordă mandat specialAsociației de Dezvoltare Intercomunitară „ AQUA INVEST MUREŞ” în vederea exercitării atribuțiilor deautoritate publică tutelară a societății Compania Aquaserv S.A Tg. Mureș.

**Art.2.**Se mandatează domnul Osvath Csaba , reprezentant al comunei Acățari în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze, conform dispoziţiilor articolului 1.

**Art.3** Se mandatează Președintele Asociației de Dezvoltare Intercomunitară ” AQUA INVEST MUREŞ ”, dl. Péter Ferenc sau persoana căreia i-a fost delegată calitatea de reprezentant al județului Mureș în Adunarea Generală a Asociației, să semneze hotărârea Adunării Generale, în numele și pe seama membrilor săi.

**Art.4** Prezenta hotărâre se comunică Instituţiei Prefectului - judeţul Mureş, Asociaţiei de Dezvoltare Intercomunitară „AQUA INVEST MUREŞ” şi d-lui Osvath Csaba care răspunde de aducerea sa la îndeplinire.

Primar,

Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

Nr. 4621/20 iunie 2025

**REFERAT DE APROBARE**

**privind acordarea unui mandat special Asociației de Dezvoltare Intercomunitară „ AQUA INVEST MUREŞ” în vederea exercitării atribuțiilor de autoritate publică tutelară a societății Compania Aquaserv S.A Tg. Mureș**

În scopul gestionării în comun a serviciului de alimentare cu apă şi de canalizare, a exploatării în comun a reţelelor aferente acestui serviciu aflate în patrimoniul public al unităţilor administrativ – teritoriale, precum şi realizării unor proiecte de investiţii publice de interes zonal sau regional, s-a constituit Asociaţia de Dezvoltare Intercomunitară „AQUA INVEST MUREŞ”.

Potrivit statutului Asociaţiei, unul din obiectivele acesteia este acela de exercitare a drepturilor specifice de control şi informare privind operatorul. Astfel, în vederea exercitării controlului direct şi a influenţei dominante asupra deciziilor strategice sau semnificative ale operatorului, asociaţii care sunt acţionari ai operatorului acordă dreptul Asociaţiei de a propune lista de persoane din rândul cărora, adunarea generală a operatorului are dreptul să numească membrii consiliului de administraţie al operatorului, ceea ce de altfel este stipulat în art.16, alin.(4) coroborat cu cele ale art.17, alin.(2) , lit. „a” Operatorul , pct .4 , lit. „a” din Statutul Asociaţiei de Dezvoltare Intercomunitară ” AQUA INVEST MUREŞ ” precum și în art.13 lit „a” din Actul constitutiv al Companiei Aquaserv S.A.

Conform art.10, alin (5) din Legea 51/2006, privind serviciile de utilități publice, republicată, cu modificările și completările ulterioare, prevede că : Unitățile administrativ-teritoriale pot mandata asociațiile de dezvoltare intercomunitară având ca scop serviciile de utilități publice, în condițiile stabilite prin actul constitutiv și statutul asociației, să exercite, în numele și pe seama lor, atribuțiile, drepturile și obligațiile prevăzute la art. 8 alin. (3), art. 9 și art. 22 alin. (3) și (4), cu excepția celor prevăzute la art. 8 alin. (3) lit. b)-d), f)-h) și art. 9 alin. (1) lit. d). Exercitarea atribuțiilor, drepturilor și obligațiilor prevăzute la art. 8 alin. (3) lit. a), d^1), d^2), i)-k), art. 9 alin. (2) lit. g), art. 27, art. 29 alin. (2) și art. 30 alin. (5) **este condiționată de primirea în prealabil a unui mandat special din partea autorităților deliberative ale unităților administrativ-teritoriale membre ale asociației.**

Potrivit dispozițiilor art.28 alin.5¹ din OUG. nr 109/2011 privind guvernanţa corporativã a înteprinderilor publice, cu modificările ulterioare şi art 3 și următoarele din HG nr. 639 din 27 iulie 2023 pentru aprobarea Normelor metodologice de aplicare a  OUG. nr 109/2011 privind guvernanţa corporativã a întreprinderilor publice, selecţia membrilor în consiliile de administraţie la societãţile ale căror acționari sunt unitãţile administrativ-teritoriale, respectiv și în cazul Companiei Aquaserv SA, se realizează prin autoritatea publică tutelară, adică ADI Aqua invest Mures.

În conformitate cu art.21 alin.(1) din Statutul Asociaţiei, pentru a vota în adunarea generală reprezentantul asociatului trebuie să aibă un mandat special, acordat expres, în prealabil, prin hotărâre a deliberativului autorității publice.

Având în vedere cele prezentate mai sus, propunem spre dezbatere şi aprobare proiectul de hotărâre privind acordarea unui mandat special Asociației de DezvoltareIntercomunitară „ AQUA INVEST MUREŞ” în vederea exercitării atribuțiilor deautoritate publică tutelară a societății Compania Aquaserv S.A Tg. Mureș.

Primar,

Osvath Csaba